| Reading  |
| --- |
|  |
| Motto «*A Deo et Regina*» (*Med Gud og dronning*) |
| Plassering |
| 

Reading i Berkshire is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Berkshire |
| Distrikt | Sameint styresmakt |
| Grunnlagd | 871 eller tidlegare |
| Geografi |
| Flatevidd - By |  55,6 km² |
| Innbyggjarar  - By (2008)   - folketettleik | 232 662   4 184,6 /km² |
| Koordinatar |  51°27′15″N 0°58′23″W﻿Koordinatar: 51°27′15″N 0°58′23″W﻿ |
| Høgd over havet | 61 moh |
| Diverse annan informasjon |
| Postnummer | RG |
| Telefon-retningsnummer | 0118 |
| **Nettstad:** www.reading.gov.uk |
| 
 Commons har multimedium som gjeld: **Reading i Berkshire**
 |

**Reading** er ein by og ei sameint styresmakt i Berkshire i England. Han ligg ved staden der elvene Themsen og Kennet renn saman, omkring halvveges mellom London og Oxford. Byen er ved sida av London eit av dei viktigaste forretningssentera i det søraustlege England, og fleire store britiske og multinasjonale selskap har hovudkvartera sine der.

Historie
--------

Ei busetjing vart grunnlagt på staden på 700-talet. Han hadde namnet *Readingum*, som anten kjem frå angelsaksisk for «Readdas-folket sin stad», eller frå keltisk *Rhydd-Inge*, «vadestaden»; den angelsaksiske teorien er den mest plausible. I 871 vart han erobra av vikingar. Då *Domesday Book* vart nedteikna i 1086 hadde han 600 innbyggjarar, og var ein *borough*, som moderne forstad tyder valkrins men som den gong viste til at det var ein befesta by. I mellomalderen kom mange pilegrimar til Reading Abbey.

Ved slutten av 1500-talet var Reading den største byen i Berkshire, med over 3000 innbyggjarar. Han var ein viktig kamparena under den engelske borgarkrigen. Byen skifta hende fleire gonger. På trass av gode festningar varte den lengste kringsetjinga, i april 1643, berre ti dagar. Reading var òg åstad for mange samanstøytar under den ærerike revolusjonen i 1688

I 1801 hadde byen omkring 9400 innbyggjarar, og han heldt fram å vekse. Produksjonsindustrien voks òg, og frå 1832 sende byen to representantar til parlamentet. Eit bystyre vart innført i 1839, og to år seinare kom jarnbana; endå ei jernbanelinje vart bygd i 1849. I 1851 var det 21 500 innbyggjarar, meir enn ei dobling på 50 år. Han fekk status som eit eige grevskap i 1887, og innan 1900 hadde folketalet igjen vorte dobla, til 59 000.

Blant særleg viktige varer som vart produsert var øl (spesielt India Pale Ale, som vart oppfunnen i Reading), planteknollar og kjeks. Sidan dette på engelsk heiter *beer*, *bulbs* og *biscuits* vart industrien til byen ofte referert til som *The Three Bs*, «Dei tre B-ane».

Byen fortsette å vekse på 1900-talet. I 1911 vart Caversham i Oxfordshire, på den andre sida av Themsen, innlema i Reading. I seinare år har det kome til ei rekkje nye bustadområde, og mange pendlarar har slått seg ned der. Det har òg kome til fleire kjøpesenter.

Idrett
------

Reading FC spelar i Football League Championship, og har heimebana si på Madejski Stadium.

Kjelder
-------


* *Denne artikkelen bygger på «Reading (Berkshire)» frå Wikipedia på bokmål, den 9. juli 2011.*

Bakgrunnsstoff
--------------

 Reiseguide for Reading (Berkshire) frå Wikivoyage
* Visit Reading Arkivert 2011-07-05 ved Wayback Machine.
* Reading Borough Council

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames
* MusicBrainz (area)

 |